Jórja de el Sud e Ìzołe Sènduic meridionałi el ze un Teritòrio Britànego de Oltremar. Łe ze reklamae da ła Arzentina, kofà parte de ła Provincia de Tera del Fogo, l'Antàrtide e Ìzołe de l'Atlàntego Sud. Ła konsta de do arsipełagi de ła Amèrika de el Sud int'el Osèano Atlàntego sudosidental. Ła Jórja de el Sud ła se kata inte ła plaka kontinental sudamerikana, 1400 km a est de łe Ìzołe Malvine; łe Ìzołe Sènduic meridionałi, łe se kata 700 km a sudest de el primo arsipełago e 1700 km a ovest de ła kosta de el Antàrtide El arsipełago de ła Jórja de el Sud el konprende ła ìzoła prinsipal , łonga 160 km e łarga 30 km, e 'na dozena de ìzołoti menori. Jórja de el Sud ła ze traversada da 'na cadena montuoza ke ła riva a skuazi 2900 m Ła ga klima połar de tundra . El arsipełago de łe Ìzołe Sènduic meridionałi el ze formà da 11 ìzołe ke łe forma un arko insułar ko diresion nord-sud de sirka 700 km de łongesa, e sudevidesto in tre grupi Łe ga klima połar de inlandsis No ge abita stabilmente nisun, ła popołasion tenporanea ła konprende personal sientifego e ministrativo, par un total de 20-30 persone.